《别须水部日华还朝》
明代·袁中道

移沙取石贮轻舟，清冷何曾似宦游。
春雪歌成辞郢里，梅花落尽别扬州。
东风自护桓公树，明月谁登庾信楼。
兄弟凋残知己别，枇杷门外泪交流。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。